Príloha č. 1A súťažných podkladov

Opis predmetu zákazky, technické požiadavky, vlastný návrh plnenia

**Univerzálne bezfluorové syntetické penidlo na nepolárne kvapaliny – časť 1**

**Všeobecné vymedzenie predmetu zákazky**

Predmetom tejto zákazky je dodávka univerzálneho bezfluorového syntetického penidla, ktoré na základe povrchovo aktívnych látok spolu so stabilizátormi peny a látkami zabraňujúcimi zamŕzaniu, tvoria účinný koncentrát penotvorného prostriedku, ktorý sa používa na hasenie požiarov triedy A a B a ako zmáčadlo v koncentrácii od 0,1 %.

**Predmet zákazky**

Univerzálne bezfluorové syntetické penidlo miešateľné s vodou v 3% koncentrácii a je určené na hasenie tuhých látok a nepolárnych horľavých kvapalín, ale aj na zakrytie uniknutej horľavej kvapaliny. Penidlo je možné použiť na výrobu ťažkej, strednej a ľahkej peny s bežne dostupnými penotvornými prúdnicami a agregátmi na výrobu ľahkej peny pre hasenie veľkoplošných požiarov triedy A a triedy B nepolárnych kvapalín, ktorého minimálne charakteristiky musia byť v súlade s STN EN 1568-1:2018, STN EN 1568-2:2018, STN EN 1568-3:2018.

Požadované množstvo: 340 000 litrov

**Minimálne technické parametre predmetu zákazky:**

|  |  |
| --- | --- |
| **Názov tovaru, typ a jeho špecifikácia** | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť. (Vlastný návrh plnenia)** |
| 1. **Univerzálne bezfluorové syntetické penidlo na nepolárne kvapaliny** |  |
| Požadované minimálne technické parametre a charakteristiky: |  |
| 1. STN EN 1568-1:2018 Hasiace látky. Penidlá.   Časť 1: Technické podmienky penidiel pre stredné peny na povrchové použitie na kvapaliny nemiešateľné  s vodou,   1. STN EN 1568-2:2018 Hasiace látky. Penidlá.   Časť 2: Technické podmienky penidiel pre ľahké peny na povrchové použitie na kvapaliny nemiešateľné  s vodou,   1. STN EN 1568-3:2018 Hasiace látky. Penidlá.   Časť 3: Technické podmienky penidiel pre ťažké peny na povrchové použitie na kvapaliny nemiešateľné  s vodou, |  |
| Ďalšie požadované charakteristiky a požiadavky: |  |
| 1. penidlo musí byť vo forme koncentrátu, 2. penidlo musí byť netoxické pre ľudský organizmus  a životné prostredie, 3. penidlo nesmie obsahovať žiadne zámerne pridané fluortenzidy, fluorpolyméry, organohalogény, silikóny a siloxany. Penidlo musí byť plne v súlade s platným znením nariadenia (EU)2019/1021, 4. penidlo musí byť určené pre hasenie nepolárnych kvapalín, 5. pena musí byť odolná voči účinkom sálavého tepla, 6. pena musí mať schopnosť potláčať opätovné zapálenie látok, 7. penidlo musí byť fyziologicky nezávadné a 100% biologicky odbúrateľné do 28 dní, 8. penidlo musí byť použiteľné s primiešavačmi používanými v Hasičskom a záchrannom zbore, 9. penidlo musí byť miešateľné s vodou v 3% koncentrácií a musí byť možné ho použiť na prípravu ťažkej, strednej a ľahkej peny mobilnými hasiacimi, stabilnými hasiacimi prostriedkami alebo agregátmi pre hasenie veľkoplošných požiarov triedy A a triedy B horľavín uhľovodíkového typu, 10. penidlo musí byť použiteľné ako zmáčadlo v koncentrácii od 0,1%, 11. penidlo musí byť balené v 1 000 lit. IBC kontajneroch, 12. pena vytvorená z prostriedku sa pri použití musí znášať so všetkými ostatnými vytvorenými hasiacimi penami, 13. penidlo nesmie tvoriť žiadne sedimenty, 14. penidlo musí byť newtonovská kvapalina, 15. maximálna kinetická viskozita penidla pri teplote 20°C musí byť ≤ 10 mm2. s-1, 16. teplota tuhnutia musí byť minimálne -10°C, 17. teplota skladovania musí byť v rozsahu minimálne  -10 až +50°C, 18. životnosť penidla musí byť minimálne 10 rokov  v pôvodnom obale, 19. rozpustnosť vo vode musí byť 100%, 20. hodnota pH penidla pri teplote 20 °C ± 1 °C nesmie byť menšia ako 6,0 a väčšia ako 9,5. 21. trieda hasiacej schopnosti so sladkou vodou podľa STN EN 1568-3:2018 musí byť minimálne: III, 22. úroveň odolnosti proti rozhoreniu so sladkou vodou podľa STN EN 1568-3:2018 musí byť minimálne: C, 23. hustota pri teplote 20°C musí byť 700 – 1200 kg/m3, 24. polčas rozpadu ťažkej peny so sladkou vodu musí byť > 12 minút, 25. polčas rozpadu strednej peny so sladkou vodou musí byť > 12 minút, 26. polčas rozpadu ľahkej peny so sladkou vodou musí byť > 6 minút, 27. číslo napenenie ťažkej peny musí byť < 20, 28. číslo napenenia strednej peny musí byť od 20 do 200, 29. číslo napenenia ľahkej peny musí byť > 1000. |  |

**Záruka**

Doba poskytovanej záruky musí byť minimálne 24 mesiacov. Záruka musí začať plynúť odo dňa prevzatia predmetu zákazky kupujúcim pričom rozhodujúcim je dátum uvedený na dodacom liste k faktúre.

***Iné požiadavky na predmet zákazky, resp. vlastný návrh plnenia:***

Uchádzač musí spolu s vlastným návrhom plnenia predložiť elektronicky s využitím elektronického prostriedku JOSEPHINE nasledovné:

1. Kartu bezpečnostných údajov, technické podmienky a parametre výrobku v súlade s nariadením Európskeho parlamentu a Rady (ES) č. 1907/2006/ES.
2. Certifikát výrobku (CE) podľa STN EN 1568-1:2018, STN EN 1568-2:2018 a STN EN 1568-3:2018, (alebo ekvivalent) vydaný autorizovanou osobou (akreditovanou podľa EN ISO/IEC 17025:2018) a preukazujúci, že výrobok spĺňa technické požiadavky.
3. Protokol o vykonaných skúškach podľa STN EN 1568-1:2018, STN EN 1568-2:2018 a STN EN 1568-3:2018, (alebo ekvivalent) vydaný autorizovanou osobou (akreditovanou podľa EN ISO/IEC 17025:2018) podľa príslušných platných slovenských technických noriem alebo zahraničných noriem zavedených do sústavy technických noriem v Slovenskej republike.
4. Potvrdenie od nezávislej tretej strany (napr. oprávnené laboratórium) o 100% biologickej odbúrateľnosti do 28 dní od aplikácie peny v 3% koncentrácii,
5. Užívateľskú dokumentáciu výrobku (návod na použitie, technický list výrobku, spôsob skladovania a používania).

Všetky požadované dokumenty musia byť predložené v slovenskom jazyku (akceptovateľný je aj český jazyk).

Pokiaľ sa originálna jazyková mutácia nevyskytuje v slovenskom alebo v českom jazyku, vyžaduje sa úradný preklad do slovenského jazyka.

Úspešný uchádzač musí pred podpisom zmluvy okrem iného predložiť aj funkčnú vzorku výrobku(minimálne 25 litrov v originálnom balení) v súlade s bodom 25.2 c) súťažných podkladov.

**Informácie a požiadavky na predmet zákazky**

Pokiaľ by sa v opise predmetu zákazky nachádzali technické požiadavky, ktoré odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a ak by tým dochádzalo k znevýhodneniu alebo vylúčeniu určitých záujemcov alebo tovarov, tak verejný obstarávateľ dopĺňa takýto odkaz slovami „alebo ekvivalentný“. Uchádzač v takomto prípade vo svojej ponuke môže použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

**Ďalšie informácie:**

1. Miestom plnenia, t.j. miesto dodania predmetu zákazky bude:

Záchranná brigáda HaZZ v Žiline, Bánovská cesta 8111, 010 01 Žilina.

1. Trvanie rámcovej dohody je stanovené na 48 mesiacov odo dňa nadobudnutia účinnosti rámcovej dohody.
2. Tovar musí byť dodaný do 90 dní od potvrdenia objednávky.